b'\n_START_ARTICLE_\nChrister Fuglesang\n_START_SECTION_\nKarriere\n_START_PARAGRAPH_\nChrister Fuglesang begynte sine studier i teknisk fysikk ved Kungliga tekniska h\xc3\xb6gskolan i 1975 og ble sivilingeni\xc3\xb8r 1981. Han gjennomgikk videreg\xc3\xa5ende studier i eksperimentell partikkelfysikk ved Stockholms universitet, gikk ut i 1987 og ble foreleser i 1991. I 1989 ble han Senior Fellow ved CERN._NEWLINE_Han har en bakgrunn som forsker og jobbet med CERN i flere \xc3\xa5r.\n_START_SECTION_\nRomferdskarriere\n_START_PARAGRAPH_\nI 1992 ble han med i den harde konkurransen for \xc3\xa5 bli en av ESAs (European Space Agency) astronauter. Grunnutdannelsen fikk han via EAC (European Astronaut Centre) i K\xc3\xb6ln, Tyskland.\n_START_SECTION_\nEuromir 95\n_START_PARAGRAPH_\nI august 1993 var han en av to ESA-astronauter som ble valgt ut for \xc3\xa5 trene til oppdraget Euromir 95 det kommende \xc3\xa5ret. Spesialiserende trening innenfor det spesifikke oppdraget som kosmonaut fikk han i romfartssenteret utenfor Moskva. I mars 1995 ble det bestemt at Fuglesang skulle bli backup til sin ESA-kollega, Thomas Reiter, som fikk inng\xc3\xa5 i prim\xc3\xa6rbesetningen. Hans f\xc3\xb8rste romferdsoppdrag ble \xc3\xa5 arbeide som Crew Interface Coordinator ved stasjonen i Kaliningrad under det halv\xc3\xa5rslange oppdraget for \xc3\xa5 st\xc3\xb8tte besetningen p\xc3\xa5 romstasjonen Mir.\n_START_SECTION_\nOppdragsspesialist\n_START_PARAGRAPH_\nI august 1996 begynte Fuglesang treningen sammen med NASAs oppdragsspesialister og ble ferdig med utdannelsen i april 1998 \xe2\x80\x93 da ble han godkjent og kunne bli tatt med p\xc3\xa5 en romferge.\n_START_SECTION_\nRomferder\n_START_PARAGRAPH_\nFuglesang var en backup for Euromir 95 med russiske Sojuz TM-22._NEWLINE_STS-116/12A.1 med Discovery var Fuglesangs f\xc3\xb8rste romfergeferd._NEWLINE_15. juli 2008 annonserte NASA mannskapet p\xc3\xa5 ferden STS-128/17A, og Fuglesang ble annonsert som en av ferdsspesialistene. Under ferden vil han utf\xc3\xb8re enten en eller to romvandringer. Ferden er for \xc3\xb8yeblikket planlagt for oppskyting 25. august 2009, og skal benytte romfergen Discovery.\n_START_SECTION_\nFamilie og fritid\n_START_PARAGRAPH_\nFuglesang er gift og har tre barn._NEWLINE_Fuglesang fullf\xc3\xb8rte i 1985\xe2\x80\x931987 tre maratonl\xc3\xb8p i Stockholm, samtlige med tider rundt 3.15\xe2\x80\x933.16.'